# Белград

### от Уикипедия, свободната енциклопедия

Белград

Данни
Население: | 1 576 124 (2003)
Надм. височина: | около 117 м
Геогр. положение: | 44°49' сев. ш. 20°27' изт. д.
UTC: | +1
Кмет
Ненад Богданович
Уеб адрес на града
http://www.beograd.org.yu/

Белград (на сръбски Београд-( изговор)) е столицата на Сърбия. Разположен е в северната част на страната, при вливането на река Сава в Дунав. Населението му е 1 717 124 души (2002).

## [редактиране] История

Първото селище на територията на днешен Белград се е наричало Сингидинум, по името на местното племе (сравни Сердика и сердите). При варварските нашествия античният Сингидунум е унищожен, а сегашният град е възстановен по време на Първата българска държава. Българският княз Борис I (Борис-Михаил) издава съответен документ за основаване на града. За името на града има поне две версии: едната твърди, че името му идва от белите скали в околността, другата версия се основава на факта, че в средните векове посоките на света са означавни с цвят. Цветът за Запад е бил белият цвят и тъй като Белград по това време е най-западната точка на България, е наречен Белград.

След векове на българско, унгарско и византийско владичество, за първи път градът влиза в състава на Сърбия през 13 век, а за пръв път става сръбска столица при деспот Стефан Лазаревич (1403 - 1427 г.). Белград е превзет от османските турци в средата на 16 век. През 1867 година турският гарнизон напуска Белград и в него се премества столицата на Княжество Сърбия, намирала се преди това в Крагуевац. След Първата световна война Белград става столица на новооснованото Кралство на сърби, хървати и словенци, преименувано през 1929 г. в Кралство Югославия.

По време на Втората световна война Белград е превзет от немските войски през април 1941 г., а е освободен от войските на съветскя Трети украински фронт на маршал Толбухин (в състава на който участват и български войски) и части на Югославската народноосвободителна армия на 20 октомври 1944 г.

След освобождението Белград става столица на новата социалистическа Федеративна народна република Югославия, преименувана по-късно в Социалистическа федеративна република Югославия, както и на Сърбия.

През 20 век градът е бил бомбардиран 5 пъти, като последната е бомбардировката на НАТО, която продължава от 24 март до 8 юни 1999 г.

## [редактиране] Административно деление

Под град Белград най-често се разбират 3 основни части: Стари Белград, Нови Белград и Земун. В Стари Белград се намират основните държавни институции на Република Сърбия. В Нови Белград, построен основно след Втората световна война, се намират "спалните" райони. Земун е бил отделно селище на западния бряг на Сава още от римско време, като след присъединяването на Войводина към Кралството на сърби, хървати и словенци постепенно се присъединява към Белград.

Столичният окръг Белград се разделя на 17 общини:

- Бараево,
- Вождовац,
- Врачар,
- Гроцка,
- Звездара,
- Земун,
- Лазаревац,
- Младеновац,
- Нови Београд,
- Обреновац,
- Палилула,
- Раковица,
- Савски Венац,
- Сопот,
- Стари град,
- Сурчин,
- Чукарица.

От тези общини 10 са градски и 7 - крайградски (предградия). От 10-те градски обаче само 6 общини са изцяло в същинския град, докато останалите 4 имат градски и крайградски части.

## [редактиране] Името на Белград през вековете

Голямият герб на Белград, който се използва единствено от кмета
Изглед от нощен Белград

Име | Обяснение
--- | ---
Сингидун | дадено му от келтското племе Скордиски; 279 пр.н.е.
Сингидунум | Романизирано келтско име
Alba Bulgarica | 824. г. когато е бил български
Белград | славянско име; появява се за пръв път 878 г. в писмо от Папа Йоан VIII към княз Борис I
Alba Graeca | латински превод
Fehérvár | унгарско име
Weissenburg | немско име
Castelbianco | италианско име
Nándoralba | средновековно унгарско име
Nándorfehérvár | средновековно унгарско име
Lándorfehérvár | средновековно унгарско име
Veligradon | византийско име
Veligrada | османско име
Belogrados poleos | гръцко име
Prinz Eugen Stadt | нацистко име

## [редактиране] Линкове

- Община Белград - на сръбски, немски и английски
- Стари Белград - на сръбски
- Нови Белград - на сръбски
- Лични впечатления от Белград - на български
- Belgrade Inside Out - информациe на английски

## [редактиране] Личности

- Родени в Белград
  - Растко Петрович (1898-1948), поет и писател
  - Воислав Кощуница (р.1944), политик
  - Филип Вуянович (р.1954), президент на Република Черна гора
- Починали в Белград
  - Доситей Обрадович (ок.1740-1811), писател
  - Никола Пашич (1845-1926), политик
  - Йован Цвиич (1865-1927), географ
  - Иво Войнович (1857-1929), хърватски драматург
  - Дража Михайлович (1893-1946), генерал
  - Тугомир Алаупович (1870-1958), хърватски писател
  - Иво Андрич (1892-1975), писател
  - Милош Църнянски (1893-1977), поет и писател

---Връзка за редактиране---

редактирай шаблона Окръзи в Република Сърбия
Окръзи в Централна Сърбия
Белградски окръг | Борски окръг | Браничевски окръг | Зайчарски окръг | Златиборски окръг | Колубарски окръг | Мачвански окръг | Моравишки окръг | Нишавски окръг | Пиротски окръг | Подунавски окръг | Поморавски окръг | Пчински окръг | Расински окръг | Рашки окръг | Топлички окръг | Шумадийски окръг | Ябланишки окръг |
Окръзи в Автономна област Войводина
Севернобачки окръг | Западнобачки окръг | Южнобачки окръг | Сремски окръг | Севернобанатски окръг | Среднобанатски окръг | Южнобанатски окръг |

Взето от „http://bg.wikipedia.org../../../%D0%B1/%D0%B5/%D0%BB/%D0%91%D0%B5%D0%BB%D0%B3%D1%80%D0%B0%D0%B4.html“.

Категории: Белград

##### Views

- Статия
- Беседа
- Текуща версия

##### Търсене

##### На други езици

- አማርኛ
- العربية
- Asturianu
- Беларуская
- Bosanski
- Català
- Česky
- Словѣньскъ
- Dansk
- Deutsch
- Ελληνικά
- English
- Esperanto
- Español
- Eesti
- Suomi
- Français
- Arpitan
- Galego
- עברית
- Hrvatski
- Hornjoserbsce
- Magyar
- Հայերեն
- Bahasa Indonesia
- Ido
- Italiano
- 日本語
- ქართული
- 한국어
- Kurdî / كوردي
- Latina
- Lietuvių
- Latviešu
- Македонски
- Malti
- Plattdüütsch
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Runa Simi
- Română
- Русский
- Sicilianu
- Srpskohrvatski / Српскохрватски
- Simple English
- Slovenčina
- Slovenščina
- Shqip
- Српски / Srpski
- Svenska
- Kiswahili
- தமிழ்
- Тоҷикӣ
- Türkçe
- Oyghurque
- Vèneto
- Volapük
- 中文